b'\n_START_ARTICLE_\nB\xe1\xba\xa1c Li\xc3\xaau (maakunta)\n_START_PARAGRAPH_\nB\xe1\xba\xa1c Li\xc3\xaau on maakunta Vietnamin etel\xc3\xa4osassa, \xc4\x90\xe1\xbb\x93ng B\xe1\xba\xb1ng S\xc3\xb4ng C\xe1\xbb\xadu Longin alueella. Sen p\xc3\xa4\xc3\xa4kaupunki on B\xe1\xba\xa1c Li\xc3\xaau. Huhtikuussa 2009 maakunnassa oli noin 856 tuhatta asukasta._NEWLINE_Maakunnassa kasvatetaan riisi\xc3\xa4 ja hedelm\xc3\xa4puita. Se oli t\xc3\xa4rke\xc3\xa4\xc3\xa4 aluetta ranskalaisten siirtomaa-aikana, joten siell\xc3\xa4 on eurooppalaistyylisi\xc3\xa4 huviloita ja palatseja. Rannikolla kasvaa mangrovemets\xc3\xa4\xc3\xa4._NEWLINE_P\xc3\xa4\xc3\xa4kaupunki B\xe1\xba\xa1c Li\xc3\xaau sijaitsee 280 km etel\xc3\xa4\xc3\xa4n H\xe1\xbb\x93 Ch\xc3\xad Minhin kaupungista. Linja-automatka sinne kest\xc3\xa4\xc3\xa4 6 tuntia.'